62020CO0032_INF
Digriet tal-Qorti tal-Ġustizzja (Is-Seba’ Awla) tal‑4 ta’ Ġunju 2020 – Balga
(Kawża C‑32/20)
“Rinviju għal deċiżjoni preliminari – Artikolu 53(2) tar-Regoli tal-Proċedura tal-Qorti tal-Ġustizzja – Artikolu 30 tal-Karta tad-Drittijiet Fundamentali tal-Unjoni Ewropea – Protezzjoni fil-każ ta’ tkeċċija inġusta – Artikoli 20, 21, 34 u 47 tal-Karta tad-Drittijiet Fundamentali – Direttiva 98/59/KE – Tkeċċija kollettiva – Leġiżlazzjoni nazzjonali dwar il-protezzjoni li għandha tingħata lil ħaddiem vittma ta’ tkeċċija kollettiva inġusta minħabba ksur tal-kriterji ta’ għażla tal-ħaddiema li għandhom jitkeċċew – Assenza ta’ sitwazzjoni ta’ implimentazzjoni tad-dritt tal-Unjoni, fis-sens tal-Artikolu 51(1) tal-Karta tad-Drittijiet Fundamentali – Inapplikabbiltà tal-Karta tad-Drittijiet Fundamentali – Nuqqas manifest ta’ ġurisdizzjoni”
1.
Domandi preliminari – Ġurisdizzjoni tal-Qorti tal-Ġustizzja – Limiti – Talba għall-interpretazzjoni tal-Karta tad-Drittijiet Fundamentali tal-Unjoni – Leġiżlazzjoni nazzjonali li ma tikkostitwixxix miżura ta’ implimentazzjoni tad-dritt tal-Unjoni – Nuqqas manifest ta’ ġurisdizzjoni tal-Qorti tal-Ġustizzja
(Artikolu 6(1) TUE; Artikolu 267 TFUE; Karta tad-Drittijiet Fundamentali tal-Unjoni Ewropea, Artikoli 20, 21, 30, 34, 47 u 51(1) u (2); Regoli tal-Proċedura tal-Qorti tal-Ġustizzja, Artikolu 53(2))
(ara l-punti 23 sa 27, 35, u d-dispożittiv)
2.
Politika soċjali – Approssimazzjoni tal-leġiżlazzjonijiet – Tkeċċijiet kollettivi – Direttiva 98/59 – Kamp ta’ applikazzjoni – Modalitajiet ta’ protezzjoni mogħtija lil ħaddiem li kien is-suġġett ta’ tkeċċija kollettiva inġusta li tirriżulta minn ksur tal-kriterji ta’ għażla tal-ħaddiema li għandhom jitkeċċew – Esklużjoni
(Direttiva tal-Kunsill 98/59)
(ara l-punti 31 sa 34)
Dispożittiv
Il-Qorti tal-Ġustizzja manifestament ma għandhiex ġurisdizzjoni sabiex tagħti risposta lid-domandi magħmula mill-Corte d’appello di Napoli (il-Qorti tal-Appell ta’ Napoli, l-Italja), permezz ta’ deċiżjoni tat‑18 ta’ Settembru 2019.